Dove (tuotemerkki)

Dove on vuonna 1955 lanseerattu, monikansallisen Unileverin omistama kosmetiikkatuotemerkki jonka tuotteita myydään yli 50 maassa.

Dove tuli 2000-luvun puolivälissä tunnetuksi mainoskampanjastaan, joissa kosmetiikkamainonnassa yleensä käytettyjen ”täydellisen” kauniiden ammattimallien sijaan näytettiinkin luonnollisen näköisiä naisia persoonallisine piirteineen ja puutteineen. Tämä Campaign for Real Beauty (suom. ”kampanja todellisen kauneuden puolesta”) sisälsi ulkomainontaa, mainoselokuvia ja ilmoittelua aikakauslehdissä. Syksyllä 2022 yhtiön kampanja Helsingin Sanomissa herätti keskustelua. Lehti ei ollut tunnistanut somevaikuttajien nimissä lähetettyä mielipidekirjoitusta piilomainonnaksi.

Lähteet

Kosmetiikkamerkit
Unileverin tuotemerkit